**ПРОЕКТ ECOVELOTOUR**

**ПРОЕКТО-ДОГОВОР**

**за Организиране и провеждане на събития по проекти DTP2-055-2.2 и DTP3-320-3.1 по Програма за транснационално сътрудничество Дунав 2014-2020**

Страните:

Сдружение Българска асоциация за алтернативен туризъм, със седалище и адрес на управление гр. София, бул. Ал. Стамболийски 20 В, ЕИК по БУЛСТАТ 121703113, представлявано от Елеонора Иванова Йосифова, в качеството ѝ на Председател на Управителния съвет, наричан накратко Възложител

от една страна,

и

..., с адрес на управление: ..., ЕИК по БУЛСТАТ ..., представлявано от ... – управител, наричан накратко Изпълнител

от друга страна,

сключват настоящия договор за следното:

**Чл. 1. ПРЕДМЕТ**

1.1. Предмет на настоящия договор е „Организиране и провеждане на събития по проекти DTP2-055-2.2 и DTP3-320-3.1 по Програма за транснационално сътрудничество Дунав 2014-2020“, съгласно оферта на Изпълнителя, неразделна част от настоящия договор (Приложение 2).

1.2. Изпълнителят е длъжен да спазва точно клаузите на договора и техническата спецификация за изпълнение на услугата.

**Чл. 2. СРОК**

2.1. Крайният срок за изпълнение на услугата е 30 май 2021 г. и съгласно Публичната покана за предоставяне на оферти (Приложение 1 към настоящия договор) и може да бъде удължен в случай на удължаване на проект DTP2-055-2.2, но не по-късно от 30.09.2021.

2.2. Настоящият договор влиза в сила от датата на подпис на последната страна, подписала договора и изтича с изтичане на срока, упоменат в член 2, т. 2.1.

**Чл. 3. ЦЕНА**

3.1. Услугите, предмет на договора се извършват на цената, съгласно Офертата на Изпълнителя с посочени цени за всяко събитие, подробно описани в Офертата на ИЗПЪЛНИТЕЛЯ – Приложение № 2 към настоящия договор.

3.2. Цената по член 3.1 съставлява цялото възнаграждение, дължимо от Възложителя на Изпълнителя по договора. Цената се определя в зависимост от формата на провеждане на събитието – присъствена или виртуална среща. Формата на събитието се определя с анекс между страните сключен преди датата на събитието, не по-късно от 2 работни дни преди събитието.

3.3. Плащанията се извършват, както следва:

3.3.1. първоначално плащане в размер на 90% от стойността на всяко събитие, след подпосването на анекс по чл. 3.2, платимо по банков път след предоставяне на оригинална фактура от Изпълнителя, в която да бъде вписан текст с името и номера на проекта EcoVeloTour DTP2-055-2.2 (за обособена позиция 1)/ Danube cycling plans DTP3-320-3.1 (за обособена позиция 2) и

3.3.2. окончателно плащане се извършва след провеждане на събитието, което се удостоверява с приемно-предавателен протокол и предоставяне на оригинална фактура от Изпълнителя, в която да бъде вписан текст с името и номера на проекта EcoVeloTour DTP2-055-2.2 (за обособена позиция 1)/ Danube cycling plans DTP3-320-3.1 (за обособена позиция 2).

3.4 Плащането се извършва по банков път, по сметката на Изпълнителя:

Банка: ...

BIC: ...

IBAN: ...

**Чл. 4 СПИСЪК НА ДОГОВОРНИТЕ ДОКУМЕНТИ**

Услугите са в съответствие с предварително заложените изисквания в Поканата за предоставяне на оферти и техническата спецификация, сроковете и условията, съдържащи се в този Договор, Изискванията на бенефициента в публичната покана - Приложение 1 и Оферта на изпълнителя – Приложение 2, представляващи неразделна част от настоящия Договор, за целите на изпълнение на проекта.

**Чл. 5 ЗАДЪЛЖЕНИЯ НА ИЗПЪЛНИТЕЛЯ**

С подписване на настоящия договор Изпълнителят се задължава да:

5.1. извърши възложената работа съгласно условията на настоящия договор и изискванията на Възложителя;

5.2. осигури възможност на Възложителя да упражнява контрол по изпълнението на възложената дейност;

5.3. съгласува при необходимост с Възложителя извършването на дейността при нейното изпълнение;

5.4. уведоми незабавно Възложителя за обстоятелства, възпрепятстващи срочното и качествено изпълнение на дейността;

5.5. спазва изискванията за визуализация на Програма Дунав, съфинансиран от Европейския фонд за регионално развитие и от националния бюджет на Република България;

5.6. участва и дава необходимите разяснения при текущ и окончателен преглед и приемане от Възложителя на извършената работа;

5.7. съобрази препоръките на Възложителя при осъществяване на възложената работа и отстрани за своя сметка констатираните от Възложителя несъответствия;

5.8. подпише с Възложителя приемо-предавателен протокол за провеждането на всяко събитие;

5.9. да издаде съответната/ите фактура/и, в които изрично посочва, че услугата е извършена по съответния проект.

5.10. да пази търговската и професионална тайна на Възложителя, които са му станали известни в процеса на изпълнение на настоящия договор. Изпълнителят няма право да разгласява, разпространява (възмездно и/или безвъзмездно, от свое и/или от чуждо име) информацията, до която има достъп във връзка с изпълнението на този договор

5.11. Изпълнителят се задължава да предостави възможност на органите на Финансиращата институция да извършват проверки чрез разглеждане на документацията или чрез проверки на място, относно изпълнението на договора и да извършват пълен одит, ако е нужно, въз основа на оправдателни документи за отчитането, счетоводни документи и всякакви други документи

5.12. Изпълнителят се задължава да предприеме всички необходими мерки за избягване на конфликт на интереси, както и да уведоми незабавно Бенефициента относно обстоятелство, което предизвиква или може да предизвика подобен конфликт.

**Чл. 6 ЗАДЪЛЖЕНИЯ НА ВЪЗЛОЖИТЕЛЯ**

С подписване на настоящия договор Възложителят се задължава да:

6.1. предостави на Изпълнителя цялата информация, необходима за извършване на дейността, предмет на настоящия договор;

6.2. оказва съдействие на Изпълнителя при осъществяване на възложената работа;

6.3. подпише с Изпълнителя приемо-предавателен протокол за извършената работа;

6.4. заплаща на Изпълнителя договореното възнаграждение при условията на настоящия договор.

**Чл. 7 САНКЦИИ И ПРЕКРАТЯВАНЕ НА ДОГОВОРА**

7.1. Договорът се прекратява с изпълнение на всички задължения, описани в член 1 и изтичане на срока по член 2.1.

7.2. Договорът може да бъде прекратен едностранно от Възложителя при неизпълнение на задължения по чл. 1 и неспазване на договорените срокове, посочени в чл. 2.1 от страна на Изпълнителя по причини, независещи от Възложителя, като в този случай Възложителят не дължи плащане на направените до момента разходи от Изпълнителя.

7.3. Възложителят има право да прекрати Договора без предизвестие и без да изплаща каквито и да било обезщетения, в случай, че Изпълнителят:

а) е обявен в несъстоятелност, или спрямо него е открито производство по несъстоятелност или се намира в производство по ликвидация, ако се управлява от назначен от съда синдик, ако е сключил споразумения с кредиторите си за погасяване на задълженията си към тях, ако е преустановил дейността си или е в подобно положение, произтичащо от аналогична процедура, предвидена в националното законодателство;

б) е осъден с влязла в сила присъда или му е наложено административно наказание с влязло в сила наказателно постановление за престъпление или административно нарушение, свързано с професионалната му дейност, или е извършил виновно тежко нарушение на професионалните си задължения, доказано по надлежния ред;

7.4. Възложителят има право да прекрати Договора без предизвестие и без да изплаща каквито и да било обезщетения, в случай на нередност от страна на Изпълнителя, като в следните случаи:

a) Изпълнителят неоснователно не изпълнява някое от задълженията си по договора и/или приложенията към него и продължава да не ги изпълнява, или не представя задоволително обяснение в срок от 5 работни дни след изпращането на писмено уведомление от страна на Възложителя;

б) при подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. Това условие се отнася и до партньорите, изпълнителите и представителите на Изпълнителя.

**Чл. 8 ФОРСМАЖОРНИ ОБСТОЯТЕЛСТВА/ПРЕКРАТЯВАНЕ НА ДОГОВОРА**

8.1. Няма да представлява нарушаване на настоящия Договор от страна на Изпълнителят неизпълнението на последния, когато то се дължи на обстоятелства, които не могат да му се вменят във вина като: стачки, пожар, наводнение, природни стихии, бунтове, граждански размирици или земетресение. В тези случаи Изпълнителят няма да носи отговорност за каквито и да било претенции.

**Чл. 9 ОБЩИ ЗАДЪЛЖЕНИЯ**

9.1. Изпълнителят трябва да изпълни услугата с грижата на добър стопанин, при спазване на изискванията за ефективност, прозрачност и старание, в съответствие с най-добрите практики в съответната област и с настоящия договор. За тази цел Изпълнителят трябва да осигури всички финансови, човешки и материални ресурси, необходими за пълното и точно изпълнение на услугата.

9.2. Изпълнителят и Възложителят са единствените страни /наричани за краткост “страните”/ по договора. Възложителят не се намира в договорни отношения с партньорите или подизпълнителите на Изпълнителя във връзка с изпълнението на договора. Само Изпълнителят е отговорен пред Възложителя за изпълнението на договора.

**Чл. 10 ОТГОВОРНОСТ**

10.1. Възложителят не носи отговорност за вреди, нанесени на служителите или имуществото на Изпълнителя по време на изпълнение на проекта или като последица от него. Възложителят не дължи обезщетения или допълнителни плащания извън предвидените по договора, свързани с подобни вреди.

10.2. Изпълнителят поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Възложителят не носи отговорност, произтичащата от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.

**Чл. 11 ОБЩИ РАЗПОРЕДБИ**

11.1. Нито Изпълнителят, нито Възложителят могат да делегират, да отстъпват или да прехвърлят всички или някои от правата или задълженията си по този Договор.

11.2. За да бъдат действителни, всички изменения и допълнения към настоящия Договор трябва да бъдат извършвани по реда на ПМС № № 160 от 1 юли 2016 г., в писмена форма, подписана от Изпълнителя и Възложителя. Промените по договора влизат в сила след подписването им.

11.3. За удостоверяване приемането на извършените услуги и постигнати резултати се подписва приемо-предавателен протокол между страните – в два еднакви екземпляра за всяка от тях.

**Чл. 12 АДРЕСИ ЗА КОРЕСПОНДЕНЦИЯ**

За Възложителя: гр. София Сдружение Българска асоциация за алтернативен туризъм

Адрес за кореспонденция: гр. София, бул. Ал. Стамболийски 20В, тел. 0883 379987, е-mail: baatbg@gmail.com

За Изпълнителя: ....

Адрес за кореспонденция..., тел. ..., e-mail: ...

(2) При промяна на горните данни съответната страна е длъжна да уведоми другата в 10 (десет)-дневен срок.

Настоящият договор се подписа в два еднообразни екземпляра – по един за всяка от страните.

Възложител/Бенефициент Изпълнител

/Е. Йосифова, Председател на УС на БААТ/ /...,

.../

Подпис: Подпис:

Печат: Печат:

Дата: Дата:

Място: Място: